Ida Lupino

Ida Lupino (4. helmikuuta 1918 Lontoo, Englanti – 3. elokuuta 1995 Los Angeles, Kalifornia) oli englantilainen näyttelijä, ohjaaja ja käsikirjoittaja. Hänen perheensä oli Lupinon kuuluisaa teatterisukua.

Ida Lupino syntyi Camberwellissä, Lontoossa. Hänen äitinsä oli näyttelijä Connie O'Shea, joka käytti taiteilijanimeä Connie Emerald, ja isänsä viihdtaiteilija Stanley Lupino. Hänen siskostaan Rita Lupinosta (s. 1920) tuli näyttelijä ja tanssija. Lupinon molemmat vanhemmat kannustivat tyttäriään lähtemään esiintymisuralle. Nuorena Lupino käsikirjoitti sekä esitti pääosan koulunäytelmässä Mademoiselle.

Lupino aloitti elokuvauransa 1930-luvun alussa. Todellinen sensaatio hänestä tuli elokuvan He ajavat öisin (They Drive by Night, 1940) myötä, jossa hän näytteli psykopaattista murhaajaa, joka murtuu elokuvan lopussa. Lupinosta tulikin yksi 1940-luvun suurimmista naistähdistä. Hänen muita tunnettuja elokuvia ovat muun muassa Sherlock Holmes – Moriartyn kukistaja (The Adventures of Sherlock Holmes, 1939), High Sierra (High Sierra, 1941),  Jeftyn kapakka (Road House, 1948) ja Pettävällä pohjalla (On Dangerous Ground, 1952). Uransa loppuaikoina hän näytteli runsaasti myös televisiossa. Hän ohjasi paljon tv-ohjelmia ja joitakin elokuvia ja sekä käsikirjoitti elokuvia ja tv-sarjoja. Esimerkiksi elokuva Varo vapaamatkustajia (The Hitch-Hiker, 1953) oli sekä hänen ohjaamansa että käsikirjoittamansa. Hän toimi myös parin elokuvan tuottajana. Lupinoa pidetäänkin usein naiselokuvantekijöiden uranuurtajana. Hän on saanut urastaan kaksi tähteä Hollywood Walk of Famelle, toisen televisiosta (1724 Vine Street) ja toisen elokuvasta (6821 Hollywood Blvd.)

Lupino oli naimisissa kolme kertaa, mutta kaikki avioliitot päättyivät eroon. Viimeisestä avioliitosta hänellä on yksi tytär. Hän kuoli halvaukseen 77-vuotiaana, mutta sairasti samaan aikaan myös suolistosyöpää.

 Filmografia 
 Vuosi  Alkuperäinen nimi  Suomenkielinen nimi  Rooli  Huomioita 1931The Love Racepieni sivurooli 1932Her First AffaireAnne 1933The Ghost CameraMary Elton 1933High FinanceJill 1933Money for SpeedJane 1933I Lived with YouAda Wallis 1933Prince of Arcadiaprinsessa 1934Search for BeautyBarbara Hilton 1934Come on MarinesEsther Smith-Hamilton 1934Ready for LoveMarigold Tate 1935Paris in SpringViini, laulu ja naisetMignon de Charelle 1935Smart GirlPat Reynolds 1935Peter IbbetsonAgnes 1935La Fiesta de Santa Barbaraomana itsenään 1936Anything GoesHope Harcourt 1936One Rainy AfternoonÄlä suutele elokuvissaMonique Pelerin 1936Yours for the AskingGert Malloy 1936The Gay DesperadoMeidän roistojen keskenJane 1937Sea DevilsDoris Malone 1937Let's Get MarriedPaula Quinn 1937Artists & ModelsPaula Sewell / Paula Monterey 1937Fight for Your LadyMarietta 1939The Lone Wolf Spy HuntVal Carson 1939The Lady and the MobLila Thorne 1939The Adventures of Sherlock HolmesSherlock Holmes - Moriartyn kukistajaAnn Brandon 1939The Light That FailedBessie Broke 1939Screen Snapshots Series 18, No. 6omana itsenään 1940They Drive by NightHe ajavat öisinLana Carlsen 1941High SierraHigh SierraMarie 1941The Sea WolfMerisusiRuth Webster 1941Out of the FogSumusta valoonStella Goodwin 1941Ladies in RetirementEllen Creed 1942MoontideHyökyaaltoAnna 1942Life Begins at Eight-ThirtyKathy Thomas 1943Forever and a DayNyt ja ikuisestiJenny 1943The Hard Wayrouva Helen Chernen 1943Thank Your Lucky Starsomana itsenään 1944In Our TimeJäähyväiset menneisyydelleJennifer Whittredge 1944Hollywood CanteenHollywood kanttiiniomana itsenään 1945Pillow to PostJean Howard 1946DevotionUskollinen rakkausEmily Bronte 1947The Man I LoveMies jota rakastanPetey Brown 1947Deep ValleySyvän laakson salaisuusLibby Saul 1947Escape Me NeverÄlä jätä minuaGemma Smith 1948Road HouseJeftyn kapakkaLily Stevens 1949Lust for GoldKullan kirousJulia Thomas 1949Not WantedÄitivain ohjaus 1949Never Fearvain ohjaus 1950Woman in HidingDeborah Chandler Clark 1950Outragetanssijamyös ohjaus ja käsikirjoitus 1951From Dangerous Depths 1951Hard, Fast and BeautifulHän möi tyttärensäkatsoja tennisottelussamyös ohjaus 1951On the Loosekertoja 1952On Dangerous GroundPettävällä pohjallaMary Malden 1952Beware, My Lovelyrouva Helen Gordon 1953The Hitch-HikerVaro vapaamatkustajiavain ohjaus 1953JenniferAgnes Langley 1953The BigamistKahden naisen rakkausPhyllis Martinmyös ohjaus 1954Private Hell 36Rikollisen tuhoLilli Marlowe 1955Women's PrisonAmelia van Zandt 1955The Big KnifeFilmin kulissien takanaMarion Castle 1956While the City SleepsHuulipunamurhaajaMildred Donner 1956Strange IntruderAlice Carmichael 1966The Trouble with AngelsHarmia enkeleistävain ohjaus 1972Junior BonnerNuori BonnerElvira Bonner 1972Female ArtilleryNaisarmeijatelevisioelokuva 1975The Devil's Rainrouva Preston 1976The Food of the GodsRottien kostorouva Skinner 1978My Boys Are Good Boysrouva Morton

 Lähteet 

 Kirjallisuutta 
 Makkonen, Velipekka: ”Kapinallinen sulotar – Ida Lupinon seikkailut elokuvan lumemaailmassa”. Filmihullu 5/2019.

 Aiheesta muualla 


 Ida Lupino NNDB:ssä
 Grisham, Therese & Grossman, Julie: Ida Lupino, Director : Her Art and Resilience in Times of Transition. Rutgers University Press, 2017. .

Luokka:Englantilaiset näyttelijät
Luokka:Hollywood Walk of Fame
Luokka:Vuonna 1918 syntyneet
Luokka:Vuonna 1995 kuolleet